SPCG ร่วง 4% หลังขาย PP ให้ “Kyocera” ราคาต่ำกว่ากระดาน
SPCG ร่วง 4% หลังขาย PP จำนวน 50 ล้านหุ้น ให้ “Kyocera” ในราคาต่ำกว่ากระดาน โดยล่าสุด ณ เวลา 10.22 น. อยู่ที่ระดับ 23.50 บาท ลดลง 1 บาท หรือ 4.08% สูงสุดที่ระดับ 23.90 บาท ต่ำสุดที่ระดับ 23.40 บาท มูลค่าการซื้อขาย 125.14 ล้านบาท
1 ก.พ. 2561

ผู้สื่อข่าวรายงานว่า ราคาหุ้น บริษัท เอสพีซีจี จำกัด (มหาชน) หรือ SPCG ณ เวลา 10.22 น. อยู่ที่ระดับ 23.50 บาท ลดลง 1 บาท หรือ 4.08% สูงสุดที่ระดับ 23.90 บาท ต่ำสุดที่ระดับ 23.40 บาท มูลค่าการซื้อขาย 125.14 ล้านบาท

ทั้งนี้ ราคาหุ้น SPCG ปรับตัวลงแรง หลังเสนอขายหุ้นเพิ่มทุนให้ Kyocera ในราคา 20.87 บาทต่อหุ้น ซึ่งเป็นราคาต่ำกว่ากระดานซื้อขายในขณะนี้
โดยวันนี้ (1 ก.พ.61) SPCG เปิดเผยว่า ที่ประชุมคณะกรรมการบริษัทมีมติอนุมัติเสนอขายและจัดสรรหุ้นสามัญเพิ่มทุนให้แก่บุคคลในวงจำกัดตามแบบมอบอำนาจทั่วไป (General Mandate) จำนวน 50,000,000 หุ้น มูลค่าที่ตราไว้ หุ้นละ 1 บาท ให้แก่ Kyocera Corporation (Kyocera) ที่ราคาเสนอขายหุ้นละ 20.87 บาท รวมมูลค่า 1,043,500,000 บาท โดยกำหนดวันเสนอขาย จองซื้อ และชำระเงินค่าจองซื้อหุ้นสามัญเพิ่มทุน ระหว่างวันที่ 1-15 กุมภาพันธ์ 2661
โดยการเพิ่มทำทุนกล่าว คาดจะช่วยส่งเสริมให้บริษัทมีผลประกอบการดีขึ้น เนื่องจาก Kyocera เป็นบริษัทที่ดำเนินธุรกิจเกี่ยวกับระบบไฟฟ้าพลังงานแสงอาทิตย์ ทำให้บริษัทเข้าถึงนวัตกรรม ความรู้เชิงปฏิบัติการ ที่จะนำมาประยุกต์ใช้ รวมถึงช่วยเพิ่มขีดความสามารถในการแข่งขัน และเพิ่มความสามารถในการจ่ายปันผลให้แก่ผู้ถือหุ้น